Neuvoston 31 päivänä maaliskuuta 1995 vahvistama YHTEINEN KANTA (EY) N:o 3/95, neuvoston asetuksen (EY N:o .../95 antamiseksi Euroopan laajuisten verkkojen alaan liittyvän yhteisön rahoitustuen myöntämistä koskevista yleisistä säännöistä



Virallinen lehti nro C 130 , 29/05/1995 s. 0001



Neuvoston 31 päivänä maaliskuuta 1995 vahvistama YHTEINEN KANTA (EY) N:o 3/95, neuvoston asetuksen (EY N:o . . ./95 antamiseksi Euroopan laajuisten verkkojen alaan liittyvän yhteisön rahoitustuen myöntämistä koskevista yleisistä säännöistä (95/C 130/01) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 129 d artiklan kolmannen kohdan, ottaa huomioon komission ehdotuksen (1), ottaa huomioon talous- ja sosiaalikomitean lausunnon (2), ottaa huomioon alueiden komitean lausunnon (3), tekee ratkaisunsa perustamissopimuksen 189 c artiklan menettelyn mukaisesti (4), sekä katsoo, että perustamissopimuksen 3 artiklan n kohdan mukaan yhteisön toimintaan kuuluu Euroopan laajuisten verkkojen luomisen ja kehittämisen edistäminen, perustamissopimuksen 129 b artiklassa täsmennetään, että yhteisö myötävaikuttaa Euroopan laajuisten verkkojen perustamiseen ja kehittämiseen liikenteen, teletoiminnan ja energian infrastruktuurien aloilla myötävaikuttaakseen perustamissopimuksen 7 a ja 130 a artiklassa määrättyjen tavoitteiden toteuttamiseen, perustamissopimuksen 129 b artiklan 2 kohdassa määrätään, että yhteisö pyrkii toiminnallaan edistämään kansallisten verkkojen yhteenliittämistä ja yhteentoimivuutta sekä pääsyä tällaisiin verkkoihin; se ottaa erityisesti huomioon tarpeen liittää saarialueita, erillisalueita ja syrjäseutualueita yhteisön keskusalueisiin, perustamissopimuksen 129 c artiklassa määrätään, että yhteisö vahvistaa joukon suuntaviivoja, jotka koskevat suunniteltujen toimien tavoitteita, painopisteitä ja pääperiaatteita Euroopan laajuisten verkkojen alalla, ja se voi tukea jäsenvaltioiden rahoituksellisia ponnistuksia Euroopan laajuisten verkkojen toteuttamiseksi, on tarpeen laatia yleiset säännöt yhteisön rahoitustuen myöntämiseksi Euroopan laajuisten verkkojen alalla ja mahdollistaa siten tämän artiklan toteuttaminen, perustamissopimuksen 129 c artiklan mukaisesti yhteisön tukea olisi myönnettävä näissä suuntaviivoissa yksilöidyille yhteistä etua koskeville hankkeille, komission ehdottamat perustamissopimuksen 129 c artiklan 1 kohdassa tarkoitetut suuntaviivat ovat Euroopan parlamentin ja neuvoston tutkittavina ja jos päätökset, joilla nämä suuntaviivat vahvistetaan, eivät ole voimassa tämän asetuksen tullessa voimaan, olisi siirtymäkauden aikana oltava mahdollista, että yhteisö voi tukea ensisijaisia erityishankkeita varainhoitovuonna 1995 käytettävissä olevien määrärahojen mukaisesti ja korkeintaan 31 päivään joulukuuta 1995, on lisättävä yksityisen pääoman osuutta Euroopan laajuisten verkkojen rahoituksessa, yhteisön tukea voidaan antaa erityisesti toteutettavuutta koskevien selvitysten, lainatakuiden tai korkotuen muodossa; nämä tuet ja takuut liittyvät erityisesti Euroopan investointipankilta tai muilta julkisilta tai yksityisiltä rahoituslaitoksilta saatavaan rahoitustukeen; tietyissä asianmukaisesti perustelluissa tapauksissa voidaan käyttää suoraa investointitukea, lainatakuut antaa Euroopan investointirahasto kaupalliselta pohjalta tai muut rahoituslaitokset; yhteisön rahoitustuki voi kattaa näiden takuiden saajien maksamat takuumaksut kokonaan tai osittain, yhteisön tuen pääasiallisena tarkoituksena on voittaa hankkeen käynnistysvaiheessa mahdollisesti aiheutuvat rahoitukselliset esteet, on tarpeen vahvistaa raja yhteisön tuelle suhteessa investoinnin kokonaiskustannuksiin, hankkeille on myönnettävä yhteisön tukea sen mukaan, missä määrin ne edistävät perustamissopimuksen 129 b artiklan tavoitteita sekä perustamissopimuksen 129 c artiklassa tarkoitettujen suuntaviivojen mukaisia muita tavoitteita ja ensisijaisia seikkoja; on myös tarpeen ottaa huomioon muita näkökohtia, kuten julkista ja yksityistä rahoitusta kannustava vaikutus, hankkeiden välittömät ja välilliset sosiaalis-taloudelliset vaikutukset erityisesti työllisyyteen sekä ympäristövaikutukset, komission on huolellisesti arvioitava hankkeiden ajateltavissa olevaa taloudellista elinkelpoisuutta kustannus-hyötyanalyysien ja muiden aiheellisten perusteiden pohjalta, sekä hankkeiden taloudellista kannattavuutta, perustamissopimuksen 129 c artiklan 1 kohdan mukaisen rahoitustuen on oltava yhteisön toimintaohjelmien mukaista erityisesti verkkojen osalta ja ympäristönsuojelun, kilpailun ja julkisten hankintojen suhteen; ympäristönsuojeluun kuuluu hankkeiden ympäristövaikutusten arviointi, on tarpeen selkeyttää rahoituksen valvontaa koskevat jäsenvaltioiden ja komission keskinäiset toimivaltuudet ja vastuut, komissio huolehtii Euroopan laajuisiin verkkoihin liittyvien kaikkien yhteisön toimien tehokkaasta yhteensovittamisesta, erityisesti Euroopan laajuisten verkkojen rahoituksen sekä rakennerahastojen, koheesiorahaston, Euroopan investointirahaston ja Euroopan investointipankin rahoituksen välillä, olisi käytettävä tehokkaita yhteisön tukitoimia koskevia arviointi-, seuranta- ja valvontamenetelmiä, on tärkeää varmistaa rahoitustoimintaa koskeva aiheellinen tiedotus, julkisuus ja avoimuus, tähän asetukseen olisi lisättävä rahoituksen ohjeellinen määrä, joka - kolmen toimielimen 6 päivänä maaliskuuta 1995 antaman, säädöksiin lisättäviä rahoitusmääräyksiä koskevan julistuksen mukaan - ei vaikuta budjettivallan käyttäjän toimivaltaan sellaisena kuin se on määriteltynä perustamissopimuksessa, ennen rahoitussuunnittelukauden 1994-1999 päättymistä olisi arvioitava, vastaavatko tässä asetuksessa säädetyt toimet yhteisön tarpeita ja jos vastaavat, niin missä määrin, ON ANTANUT TÄMÄN ASETUKSEN: 1 artikla Määritelmä ja soveltamisala Tässä asetuksessa määritellään edellytykset, yksityiskohtaiset säännöt ja menettelyt perustamissopimuksen 129 c artiklan 1 kohdan mukaisiin liikenteen, teletoiminnan ja energian infrastruktuureihin liittyville Euroopan laajuisten verkkojen alan yhteistä etua koskeville hankkeille tarkoitetun yhteisön tuen myöntämiseksi. 2 artikla Oikeus tukeen 1. Yhteisön tukea voidaan myöntää ainoastaan perustamissopimuksen 129 c artiklan 1 kohdassa tarkoitetuissa suuntaviivoissa yksilöidyille yhteistä etua koskeville hankkeille, jäljempänä »hankkeet«. Tukea voivat saada myös edellisessä alakohdassa tarkoitettujen hankkeiden osat, jos ne ovat teknisesti ja rahoituksellisesti itsenäisiä yksikköjä. 2. Tukea voivat saada hankkeet, joiden rahoituksesta huolehtivat jäsenvaltiot taikka alueelliset tai paikalliset viranomaiset taikka laitokset, jotka voidaan rinnastaa niiden noudattaman hallinto- tai oikeusjärjestyksen vuoksi julkisyhteisöihin; erityisesti julkiset tai yksityiset yritykset, jotka hoitavat julkisia tai yleistä etua koskevia palveluja. Hanketta pidetään jäsenvaltion rahoittamana, jos sen toteuttaa ja suoraan rahoittaa julkinen viranomainen tai jos se saa jonkin kansallisen, alueellisen tai paikallisen laitoksen myöntämää julkista tai julkisista varoista annettavaa tukea, riippumatta tuen luonteesta. 3 artikla Siirtymälauseke Siinä tapauksessa, että päätökset, joilla perustamissopimuksen 129 c artiklan 1 kohdassa tarkoitetut suuntaviivat vahvistetaan, eivät ole vielä voimassa tämän asetuksen tullessa voimaan, erityishankkeita, joiden rahoitus on ensisijaisen tärkeää, erityisesti liikenteen infrastruktuurien alalla, voidaan pitää oikeutettuina saamaan tämän asetuksen mukaista tukea. Tämän säädöksen soveltaminen päättyy sinä päivänä, jona kyseistä infrastruktuurialaa koskevat suuntaviivat vahvistavat päätökset tulevat voimaan, kuitenkin viimeistään 31 päivänä joulukuuta 1995. 4 artikla Tukimuodot 1. Yhteisön tuki voi olla yhtä tai useampaa seuraavista: a) Hankkeita koskevien selvitysten yhteisrahoitus, mukaan lukien esitutkimukset, toteutettavuustutkimukset, arviointitutkimukset ja muut tekniset tukimuodot. Yhteisön rahoitus ei yleensä voi olla suurempi kuin 50 prosenttia tutkimuksen kokonaiskustannuksista. Yhteisön rahoitusosuus voi hyvin perustelluissa poikkeustapauksissa komission aloitteesta ja jäsenvaltioiden yhteisellä sopimuksella olla suurempi kuin 50 prosenttia tutkimusten kokonaiskustannuksista. b) Euroopan investointipankin tai muiden julkisten tai yksityisten rahoituslaitosten myöntämien lainojen korkotuet. Yleensä korkotuen kesto ei voi ylittää viittä vuotta. c) Euroopan investointirahaston tai muiden rahoituslaitosten lainatakuiden takuumaksut. d) Suora investointituki asianmukaisesti perustelluissa tapauksissa. e) Tarvittaessa yhdistelmä a-d alakohdassa tarkoitettuja yhteisön tukia, jotta mahdollisimman taloudellisella tavalla käytettävillä budjettivaroilla olisi mahdollisimman suuri edistävä vaikutus. 2. Edellä a-d alakohdassa tarkoitettuja yhteisön tukimuotoja käytetään valikoiden, jotta voidaan ottaa huomioon kyseisten erityyppisten verkkojen erityispiirteet ja valvoa energia- ja teletoimintaverkkojen osalta, että tuet eivät vääristä alan yritysten välistä kilpailua. 5 artikla Yhteisön tuen edellytykset 1. Yleisesti ottaen yhteisön tukea myönnetään yksinomaan, jos hankkeiden toteuttamisessa on rahoitukseen liittyviä esteitä. 2. Yhteisön tuki ei saa ylittää hankkeen käynnistämiseksi tarpeelliseksi arvioitua vähimmäismäärää. 3. Valitusta tukimuodosta riippumatta tämän asetuksen mukaan myönnettävän yhteisön tuen kokonaismäärä ei saa ylittää 10 prosenttia investointien kokonaiskustannuksista. 4. Tässä asetuksessa säädettyjä rahoitusvaroja ei yleisesti ottaen ole tarkoitettu sellaisiin hankkeisiin tai hankkeiden vaiheisiin, jotka saavat rahoitusta muista yhteisön lähteistä. 6 artikla Hankkeiden valintaperusteet 1. Hankkeet saavat tukea sen tason mukaan, jolla ne edistävät perustamissopimuksen 129 b artiklassa ilmaistuja tavoitteita sekä 129 c artiklan 1 kohdassa tarkoitetuissa suuntaviivoissa olevia muita tavoitteita ja painopisteitä. 2. Yhteisön tuki on tarkoitettu hankkeille, jotka ovat mahdollisesti taloudellisesti elinkelpoisia ja joiden rahoituksellista kannattavuutta hakemusta jätettäessä pidetään riitämättömänä. 3. Yhteisön tuen myöntämistä koskevassa päätöksessä olisi myös otettava huomioon - hankkeiden toteuttamisvalmius; - edistävä vaikutus, joka yhteisön tuella on julkiseen ja yksityiseen rahoitukseen; - hankkeen rahoitusjärjestelyn luotettavuus; - välittömät ja välilliset sosiaalis-taloudelliset vaikutukset, erityisesti työllisyyteen; - ympäristövaikutukset. 4. Erityisesti valtioiden rajat ylittävissä hankkeissa on otettava huomioon myös hankkeen eri osien ajallinen yhteensovittaminen. 7 artikla Yhteensopivuus Tämän asetuksen mukaisesti rahoitettujen hankkeiden on oltava yhteisön oikeuden ja yhteisön toimintaohjelmien mukaisia, erityisesti ympäristönsuojelun, kilpailun ja julkisten hankintojen suhteen. 8 artikla Tukihakemusten jättäminen Asianomainen jäsenvaltio tai jäsenvaltion suostumuksella suoraan osallisena oleva laitos jättää hakemukset komissiolle. 9 artikla Arviointia ja hakemusten tunnistamista koskevat tiedot 1. Jokaisessa tukihakemukessa on oltava kaikki hankkeen arvioimiseksi tarvittavat tiedot 5, 6 ja 7 artiklan mukaisesti ja erityisesti a) jos hakemus koskee hanketta: - hankkeen toteuttamisesta vastaavan laitoksen nimi, - kuvaus hankkeesta ja suunniteltu yhteisön tukimuoto, - kustannus-hyötyanalyysien tulokset, mukaan luettuna ajateltavissa olevaa taloudellista elinkelpoisuutta ja rahoituksellista kannattavuutta koskevat analyysit, - hankkeen suuntaviivojen mukainen paikka liikenteen alalla yhteyslinjojen ja risteyskohtien suhteen, - yhdenmukaisuus aluesuunnittelun kanssa, - lyhyt kuvaus ympäristövaikutuksista tiettyjen julkisten ja yksityisten hankkeiden ympäristövaikutusten arvioninnista 27 päivänä kesäkuuta 1985 annetun neuvoston direktiivin 85/337/ETY mukaisesti tehtyjen arviointien perusteella (5), - ilmoitus, jossa mainitaan, että muita julkisia ja yksityisiä rahoitusmahdollisuuksia, mukaan lukien Euroopan investointirahasto ja Euroopan investointipankki, on tutkittu, - ecuina tai kansallisena valuuttana ilmoitettu rahoitussuunnitelma, jossa ilmoitetaan kaikki rahoitusjärjestelyn osat, mukaan luettuna yhteisöltä ja jäsenvaltiolta pyydetty rahoitustuki ja jo myönnetty tuki; b) jos hakemus koskee tutkimusta, sen tavoitteet ja päämäärä sekä suunnitellut menetelmät ja tekniikat; c) töiden ennakkoaikataulu; d) tapa, jolla asianomainen jäsenvaltio valvoo pyydettyjen varojen käyttöä. 2. Hakijat toimittavat komissiolle kaikki tämän pyytämät olennaiset lisätiedot. 3. Komissio voi pyytää kaikkia tarvittavia asiantuntijalausuntoja, myös Euroopan investointipankin lausuntoa, arvioidakseen hakemusta. 10 artikla Tukihakemusten hyväksyminen Komissio päättää tämän asetuksen mukaisen rahoitustuen myöntämisestä arvioituaan hakemuksia valintaperusteiden ja 17 artiklassa säädetyn menettelyn mukaisesti. Komissio toimittaa päätöksen suoraan tuensaajille ja jäsenvaltioille. 11 artikla Rahoitusta koskevat määräykset 1. Yhteisön tuki voi kattaa ainoastaan hankkeeseen kuuluvat kulut, jotka ovat tuensaajien tai hankkeen toteuttamisesta vastaavien kolmansien osapuolten maksettavana. 2. Kulut, jotka ovat aiheutuneet ennen kuin komissio on saanut asiaa koskevan hakemuksen, eivät oikeuta tukeen. 3. Talousarvioon otettuja maksusitoumusmäärärahoja myönnetään asianomaisten hankkeiden hyväksymistä koskevien komission 10 artiklan mukaisesti tekemien päätösten perusteella. 4. Yleensä maksut suoritetaan ennakkomaksuna, välimaksuina ja lopullisena maksuna. Ennakkomaksu, joka ei saisi yleensä ylittää 50 prosenttia ensimmäisestä vuosiosuudesta, maksetaan, kun tukihakemus on hyväksytty. Välimaksut suoritetaan maksupyyntöjen perusteella ottaen huomioon hankkeen tai tutkimuksen edistymisvaihe ja ottaen tarvittaessa tiukasti ja avoimuuden periaatetta noudattaen huomioon tarkistetut rahoitussuunnitelmat. 5. Maksua koskevissa yksityiskohtaisissa säännöissä on otettava huomioon se, että infrastruktuurihankkeiden toteuttaminen jakaantuu usealle vuodelle, ja siten on tärkeää jaksottaa se samalla tavoin rahoituksen kanssa. 6. Komissio vahvistaa lopullisen maksun hyväksyttyään hanketta tai tutkimusta koskevan kertomuksen, jonka jättää tuensaaja ja jossa selvitetään kaikki tosiasiallisesti aiheutuneet kulut. 7. Komissio määrittää 17 artiklassa esitetyn menettelyn mukaisesti korkohyvitystä sekä takuumaksutukia koskevat yksityiskohtaiset säännöt, aikataulun ja maksettavat määrät. 12 artikla Rahoituksen valvonta 1. Sen takaamiseksi, että tämän asetuksen mukaisesti rahoitetut hankkeet saatetaan onnistuneesti päätökseen, jäsenvaltiot toteuttavat tarvittavat toimenpiteet: - tarkastaakseen säännöllisesti yhteisön rahoittamien hankkeiden ja tutkimusten moitteettoman toteuttamisen, - ennakoidakseen sääntöjen vastaiset toimet ja ryhtyäkseen niiden vastaisiin toimiin, - periäkseen takaisin sääntöjen vastaisten toimien vuoki menetetyt varat, mukaan luettuna myöhästyneistä maksuista perityt korot, komission hyväksymien sääntöjen mukaisesti. Jollei toteuttamisesta vastaava jäsenvaltio ja/tai viranomainen toimita todisteita siitä, että ne eivät ole vastuussa sääntöjen vastaisista toimista, jäsenvaltio on toissijaisesti vastuussa perusteettomasti maksetuista rahamääristä. 2. Jäsenvaltiot ilmoittavat komissiolle edellä mainitun vuoksi toteutetuista toimista ja erityisesti antavat komissiolle kuvauksen valvonta- ja hallinnointijärjestelmistä, jotka on perustettu hankkeiden ja tutkimusten saattamiseksi moitteettomasti loppuun. 3. Jäsenvaltiot antavat komission käyttöön kaikki asianmukaiset kansallisella tasolla laaditut, kyseisten hankkeiden valvontaa koskevat kertomukset. 4. Komission virkamiehet ja muu henkilöstö voivat tarkastaa paikalla, muun muassa kyselyin, tämän asetuksen mukaisesti rahoitettuja hankkeita ja tarkastella kansallisten viranomaisten käyttöön ottamia valvonta- ja mittausjärjestelmiä, ja kansalliset viranomaiset ilmoittavat komissiolle tämän vuoksi toteutetuista toimista, sanotun kuitenkaan rajoittamatta jäsenvaltioiden kansallisten lakien, asetusten ja määräysten mukaisesti suorittamia kaikenlaisia tarkastustoimia ja edellä sanotun myöskään rajoittamatta perustamissopimuksen 188 a artiklan määräysten soveltamista sekä perustamissopimuksen 209 artiklan c alakohdan mukaisesti suoritettua tarkastusta. 5. Ennen kuin tarkastus tehdään paikan päällä, komissio ilmoittaa siitä asianomaiselle jäsenvaltiolle saadakseen kaiken tarvittavan avun. Komission mahdollisesti ilman ennakkoilmoitusta paikan päällä tekemät tarkastukset suoritetaan varainhoitoasetuksen säännösten mukaisesti tehtyjen sopimusten mukaan. Jäsenvaltion virkamiehet voivat osallistua näihin tarkastuksiin. Komissio voi pyytää asianomaista jäsenvaltiota tekemään tarkastuksia paikan päällä tarkastaakseen maksupyynnön sääntöjenmukaisuuden. Komission henkilöstö voi osallistua näihin tarkastuksiin, ja henkilöstön on tehtävä niin asianomaisen jäsenvaltion pyynnöstä. Komissio huolehtii siitä, että sen tekemät tarkastukset tehdään yhteensovitetusti, samasta aiheesta ja samana aikana tehtyjen tarkastusten toistumisen välttämiseksi. Asianomainen jäsenvaltio ja komissio toimittavat toisilleen välittömästi kaikki asianmukaiset tiedot tehtyjen tarkastusten tuloksista. 6. Jos yhteisön tukea myönnetään 2 artiklan 2 kohdassa tarkoitetuille laitoksille, komissio toteuttaa valvontatoimenpiteet jäsenvaltioiden kanssa yhteistyössä. 7. Vastuussa olevat laitokset ja viranomaiset pitävät kaikista hankkeista komission saatavilla kolmen vuoden ajan hankkeen viimeisestä maksusta lukien kaikki liiteasiakirjat, jotka koskevat hankkeeseen liittyviä kuluja. 13 artikla Tuen vähentäminen, keskeyttäminen ja lopettaminen 1. Jos hankkeen toteuttamiseen myönnetystä määrästä osa tai tuki kokonaisuudessaan ei vaikuta perustellulta, komissio suorittaa asiakirjojen asianmukaisen tarkastuksen ja erityisesti pyytää jäsenvaltiota tai sen toimien toteuttamiseksi nimeämiä viranomaisia tai laitoksia esittämään huomautuksensa tietyssä määräajassa. 2. Edellä 1 kohdassa tarkoitetun tutkimuksen jälkeen komissio voi vähentää, keskeyttää tai lakkauttaa kyseiselle toimelle myönnetyn tuen, jos tutkimuksesta käy ilmi, että on menetelty sääntöjen vastaisesti tai että jotain myöntämispäätöksen edellytystä ei ole noudatettu, erityisesti silloin, kun on ilman komission lupaa tehty merkittävä muutos, joka vaikuttaa hankkeen luonteeseen tai toteuttamista koskeviin yksityiskohtaisiin sääntöihin. Kaikki perusteeton kertymä oikeuttaa perusteettomasti maksettujen rahamäärien perimiseen. 3. Kaikki rahamäärät, jotka on perusteettomasti maksettu, on maksettava takaisin komissiolle. 14 artikla Yhteensovittaminen Komissio huolehtii tämän asetuksen mukaisesti toteutettujen hankkeiden ja yhteisön talousarviosta, Euroopan investointipankin osallistumisen sekä muiden yhteisön rahoitusvälineiden avulla rahoitettujen hankkeiden yhteensovittamisesta ja yhtenäisyydestä. 15 artikla Tarkastelu, seuranta ja arviointi 1. Jäsenvaltiot ja komissio huolehtivat siitä, että hankkeiden toteuttamisesta tämän asetuksen mukaisesti suoritetaan tehokas seuranta ja arviointi. Hankkeita voidaan mukauttaa seurannan ja arvioinnin tulosten mukaisesti. 2. Yhteisön tuen tehokkuuden varmistamiseksi komissio ja asianomaiset jäsenvaltiot suorittavat tarvittaessa yhdessä Euroopan investointipankin kanssa järjestelmällisen arvioinnin hankkeiden edistymisen vaiheesta. 3. Kun tukihakemus on otettu vastaan ja ennen sen hyväksymistä komissio tarkastelee hanketta arvioidakseen sen yhdenmukaisuuden 5 ja 6 artiklassa tarkoitettujen edellytysten ja perusteiden kanssa. Tarvittaessa komissio kehottaa Euroopan investointipankkia osallistumaan tähän tarkesteluun. 4. Kun hankkeet pannaan täytäntöön ja niiden toteuttamisen jälkeen komissio ja jäsenvaltiot arvioivat hankkeiden toteuttamista koskevat yksityiskohtaiset säännöt sekä niiden toteuttamisen vaikutuksen, jotta voitaisiin arvioida, voidaanko saavuttaa tai onko saavutettu alun perin asetetut tavoitteet. Tässä arvioinnissa käsitellään muun mussa hankkeiden ympäristövaikutuksia ottaen huomioon yhteisön voimassa olevat säännöt. 5. Seuranta varmistetaan tarvittaessa fyysisten ja rahoituksellisten indikaattoreiden avulla. Nämä indikaattorit viitaavat hankkeen erityisluonteeseen ja sen tavoitteisiin. Ne on suunniteltu siten, että ne osoittavat: - hankkeen edistymisvaiheen suhteessa alun perin laadittuihin suunnitelmaan ja tavoitteisiin, - hallinnoinnissa tapahtuneen edistyksen ja siihen liittyvät mahdolliset ongelmat. 6. Tutkiessaan erillisiä tukihakemuksia komissio ottaa huomioon tämän artiklan säännösten mukaiset tarkastelut ja arvioinnit. 7. Arviointia ja seurantaa koskevat yksityiskohtaiset säännöt, sellaisina kuin ne on säädetty 4 ja 5 kohdassa, määritellään hankkeiden hyväksymispäätöksissä. 16 artikla Tiedottaminen ja julkisuus 1. Komissio antaa vuosittain Euroopan parlamentille, neuvostolle, talous- ja sosiaalikomitealle sekä alueiden komitealle selvityksen tämän asetuksen mukaan toteutetuista toimista, ja nämä lausuvat mielipiteensä selvityksestä. Selvityksessä arvioidaan tuloksia, jotka on saavutettu yhteisön osallistumisella asetuksen eri soveltamisalueilla lähtötavoitteiden suhteen. 2. Tuensaajat pitävät huolen siitä, että tämän asetuksen mukaisesti myönnetty rahoitustuki saa riittävästi julkisuutta, jotta yleinen mielipide saisi tietää yhteisön osuuden hankkeiden toteuttamisessa. Tuensaajat neuvottelevat komission kanssa siitä, kuinka tämä julkisuusperiaate käytännössä toteutetaan. 17 artikla Komiteat 1. Komissio vastaa tämän asetuksen täytäntöönpanosta. 2. Kun komissio panee tätä asetusta täytäntöön, sitä avustaa tilanteen mukaan komitea, joka kokoontuu käsiteltävinä olevien alojen mukaisessa soveltuvassa kokoonpanossa: - liikenteen alan Euroopan laajuiset verkot, - televiestinnän alan Euroopan laajuiset verkot, - energia-alan Euroopan laajuiset verkot. Komitean jäseninä ovat jäsenvaltioiden edustajat, ja niiden puheenjohtajana toimii komission edustaja. Euroopan investointipankki nimeää komiteaan edustajansa, joka ei osallistu äänestyksiin. 3. Komission edustaja tekee komitealle ehdotuksen tarvittavista toimenpiteistä. Komitea antaa lausuntonsa ehdotuksesta määräajassa, jonka puheenjohtaja voi asettaa asian kiireellisyyden mukaan. Lausunto annetaan perustamissopimuksen 148 artiklan 2 kohdassa niiden päätösten edellytykseksi määrätyllä enemmistöllä, jotka neuvosto tekee komission ehdotuksesta. Komiteaan kuuluvien jäsenvaltioiden edustajien äänet painotetaan mainitussa artiklassa määrätyllä tavalla. Puheenjohtaja ei osallistu äänestyksiin. 4. a) Komissio päättää suunnitelluista toimenpiteistä, jos ne ovat komitean lausunnon mukaiset. b) Jos suunnitellut toimenpiteet eivät ole komitean lausunnon mukaisia tai lausuntoa ei ole annettu, komissio tekee viipymättä neuvostolle ehdotuksen tarvittavista toimenpiteistä. Neuvosto ratkaisee asian määräenemmistöllä. Jos neuvosto ei ole tehnyt ratkaisuaan kolmen kuukauden kuluessa siitä, kun asia saatettiin sen käsiteltäväksi, komissio päättää ehdotetuista toimenpiteistä. 18 artikla Budjettivarat Tämän asetuksen täytäntöönpanemiseen varattu ohjeellinen määrä on 2 345 miljoonaa ecua vuosiksi 1995-1999. 19 artikla Soveltamisajan tarkistaminen Neuvosto, joka noudattaa perustamissopimuksen 129 d artiklan kolmannessa kohdassa määrättyä menettelyä, päättää ennen vuoden 1999 päättymistä, voidaanko tässä asetuksessa säädettyjä toimia edelleen jatkaa 18 artiklassa tarkoitetun aikarajan päätyttyä ja millaisin edellytyksin siihen voidaan ryhtyä. 20 artikla Voimaantulo Tämä asetus tulee voimaan seuraavana päivänä, sen jälkeen kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty . . . Neuvoston puolesta Puheenjohtaja . . . (1) EYVL N:o C 89, 26.3.1994, s. 8 (2) EYVL N:o C 195, 18.7.1994, s. 74 (3) EYVL N:o C 217, 7.8.1994, s. 36 (4) Euroopan parlamentin lausunto annettu 30 päivänä marraskuuta 1994 (sitä ei ole vielä julkaistu virallisessa lehdessä), neuvoston yhteinen kanta annettu . . . (sitä ei ole vielä julkaistu virallisessa lehdessä) ja Euroopan parlamentin päätös tehty . . . (sitä ei ole vielä julkaistu virallisessa lehdessä). (5) EYVL N:o C 175, 5.7.1985, s. 40 NEUVOSTON ANTAMAT PERUSTELUT I. Johdanto 1. Komissio antoi neuvostolle 4 päivänä maaliskuuta 1994 ehdotuksen neuvoston asetukseksi, jolla säädetään rahoituskilpailun yleisistä säännöistä Euroopan laajuisten verkkojen alalla. 2. Euroopan parlamentti antoi ensimmäisen, 31 muutosta sisältävän, lausuntonsa 30 päivänä marraskuuta 1994. Talous- ja sosiaalikomitea ja alueiden komitea antoivat lausuntonsa 28 päivänä huhtikuuta ja 18 päivänä toukokuuta 1994. Näiden lausuntojen perusteella komissio esitti neuvostolle 17 päivänä maaliskuuta 1995 Sopimuksen Euroopan unionista 189 a artiklan 2 kohdan mukaisen muutetun ehdotuksensa. 3. Neuvosto vahvisti yhteisen kantansa istunnossaan 31 päivänä maaliskuuta 1995, Sopimuksen Euroopan unionista 189 c artiklan mukaisesti. II. Tavoite Ehdotuksessa luodaan yhteiset säännöt Euroopan laajuisia verkkoja liikenteen, teletoiminnan ja energian alalla koskevalle kilpailulle. Siinä määritellään erityisesti: i) kelpoisuusedellytykset yhteisön kilpailuun osallistumiselle; ii) erilaiset osallistumismuodot; iii) hankkeiden valintaperusteet; iv) rahoituskilpailun hakemusta ja myöntämistä koskeva menettely; v) valvontaa, arviointia ja tiedoksiantoa koskevat säännöt. III. Yhteistä kantaa koskeva erittely Neuvosto on säilyttänyt suuren osan Euroopan parlamentin muutosehdotuksista ja komissio on ottanut ne muutettuun ehdotukseensa, erityisesti koskien - julkisten ja yksityisten julkisen palveluvelvoitteen mukaan toimivien yritysten taloudellisten hankkeiden kelpoisuutta; - lainatakuumaksujen ulottamista muihin rahoituslaitoksiin kuin Euroopan investointirahastoon; - ympäristölle aiheutuvien seurausten huomioon ottamista yhtenä hankkeiden valintaperusteena; - säädösten lujittamista yhteensovittamisen, hallinnon ja taloudellisen valvonnan avulla; - siirtymälausekkeen käyttöön ottamista tiettyjen hankkeiden rahoituksen mahdollistamiseksi 129 c artiklan suuntaviivojen puuttuessa. Tämän lausekkeen soveltaminen rajoitetaan ainoastaan erillisiin yhteistä etua koskeviin neuvoston ja Euroopan parlamentin suuntaviivoissa mainittuihin hankkeisiin sen oikeuttaessa välittömästi yhteisön rahoitukseen. Neuvosto on myös ottanut yhteiseen kantaansa muita Euroopan parlamentin ehdottamia muutoksia erityisesti koskien Euroopan investointinpankin (EIP) asemaa menettelyn yhteydessä. Neuvosto ei sitä vastoin ole voinut ottaa huomioon tiettyjä muutosehdotuksia alla B. osassa selvitettyjen seikkojen johdosta. Erityisesti on syytä todeta seuraava: a) Neuvosto pitää parempana yleisen viitauksen tekemistä Sopimuksen Euroopan unionista 129 b artiklassa asetettuihin tavoitteisiin kuin eri tavoitteiden asettamista arvojärjestykseen; b) Neuvosto on arvioinut, että nykyisessä asetuksessa olevat valintaperusteet liitetään hankkeiden rahoitukseen niin, että teknisinä valintaperusteina puolestaan käytetään 129 c artiklan suuntaviivoja. A. SÄILYTETYT MUUTOSEHDOTUKSET Neuvosto on kirjallisesti tai olennaisilta osiltaan ottanut huomioon seuraavat muutokset, jotka komissio on myös ottanut huomioon muutetussa ehdotuksessaan - Muutos N:o 2 Viittaus etusijan antamiselle saarialueiden, erillisalueiden ja syrjäseutualueiden liittämiseen yhteisön keskusalueisiin on otettu uuteen kolmanteen luetelmakohtaan. Etusijan antamisesta alueille, joilla on oikeus tukeen rakennerahastoista: muutos N:o 19. - Muutos N:o 3 Neuvosto on ottanut tämän muutoksen kirjaimellisesti neljänteen luetelmakohtaan tehdäkseen täydellisemmän viittauksen keinoihin, jotka yhteisöllä on 129 c artiklan mukaan käytössään 129 b artiklan päämäärien toteuttamiseksi. - Muutos N:o 4 Neuvosto on ottanut tämän muutoksen kirjaimellisesti kuudenteen luetelmakohtaan (suppea viittaus yhteistä etua koskeviin hankkeisiin jäsenvaltioiden rahoitusta mainitsematta). - Muutos N:o 5 Neuvosto on seurannut Euroopan parlamenttia poistaen luetelmakohdan, jossa viitattiin Euroopan-neuvoston kokoukseen Brysselissä ja Valkoiseen kirjaan »kasvu, kilpailukyky ja työllisyys«. - Muutos N:o 6 Tämän siirtymälauseketta koskevan muutoksen sisältö on uskollisesti käännetty uuteen seitsemänteen luetelmakohtaan. - Muutos N:o 7 Uudessa kahdeksannessa luetelmakohdassa tunnustetaan tarve lujittaa yksityisen pääoman osallistumista Euroopan laajuisten verkkojen rahoituksessa. Erillistä viittausta julkisen ja yksityisen sektorin kumppanuuden kehittämiseen ei kuitenkaan pidetty tarpeellisena. - Muutos N:o 8 Täsmennys, jonka mukaan sana »tutkimus« käsittää myös alustavat tutkimukset, toteuttamiskelpoisuusselvitykset ja kannattavuustutkimukset sekä muut tekniset toimenpiteet, annetaan asetuksen 4 artiklan 1 kohdan a alakohdassa. - Muutos N:o 9 Neuvosto on seurannut tarkasti Euroopan parlamenttia toisaalta Euroopan sijoitusrahaston ja toisaalta muiden rahoituslaitosten tasa-arvoisen kohtelun takaamiseksi lainatakuumaksujen osalta (kymmenes luetelmakohta). - Muutos N:o 10 Euroopan investointipankin liittäminen arviointityöhön ja hankkeiden seurantaan on otettu asetuksen 9 artiklan 3 kohtaan ja 15 artiklan 2 ja 3 kohtaan. - Muutos N:o 11 Tämän valintaperusteita koskevan muutoksen sisältö on pääosin otettu huomioon kolmannessatoista ja neljännessätoista luetelmakohdassa sekä 6 artiklan 2 ja 3 kohdassa. - Muutos N:o 13 Neuvosto on kirjaimellisesti seurannut Euroopan parlamenttia alleviivaten kunkin jäsenvaltion ja komission oikeuksien ja velvollisuuksien tarkennuksen välttämättömyyttä rahoitusvalvonnan osalta (uusi kuudestoista luetelmakohta). - Muutos N:o 14 Neuvosto on ottanut kirjaimellisesti huomioon kohdan, jossa tarkennetaan, että tehokkaan yhteensovittamisen muiden yhteisön toimenpiteiden kanssa täytyy soveltua myös rakennerahastoista, koheesiorahastosta ja Euroopan investointipankista tulevaan rahoitukseen (seitsemästoista luetelmakohta). - Muutos N:o 15 Avoimuus mainitaan yhdessä tiedonanto- ja julkaisemisvaatimusten kanssa kahdeksannessatoista luetelmakohdassa. - Muutos N:o 16 Neuvosto on ottanut yhteisen kantansa 2 artiklaan: - viittauksen yhteistä etua koskeviin hankkeisiin parlamentin toivomuksen mukaisesti; - alueellisten ja paikallisten viranomaisten rahoittamien hankkeiden kelpoisuuden samalla tavoin kuin jäsenvaltioiden rahoittamien hankkeiden osalta; - julkisen palveluvelvoitteen (luvanalainen) tai yhteistä etua koskevien hankkeiden piirissä toimivien yritysten rahoittamien hankkeiden kelpoisuuden. Lopuksi neuvosto on hyväksynyt Euroopan parlamentin siirtymälauseketta koskevan esityksen (3 artikla), jonka mukaan 129 c artiklan 1 kohdan suuntaviivojen puuttuessa voidaan yhteistä etua koskevat hankkeet rahoittaa neuvoston ja Euroopan parlamentin antamien suuntaviivojen mukaisesti, jotka oikeuttavat yhteisön välittömään rahoitusaloitteeseen. Tämä lauseke on voimassa ainoastaan vuonna 1995. Neuvosto ei kuitenkaan ole ottanut huomioon alueellisia sopimuksia niiden laillisen epävarmuuden johdosta. - Muutos N:o 18 Tämän muutoksen sisältö on otettu 4 artiklan 1 kohdan a ja c alakohtaan. Neuvosto ei ole säilyttänyt ehdotettua 10 % korkohyvitystä. Se arvoi, että on parempi säätää yleinen 10 % raja hankkeen kustannuksille tämän asetuksen mukaiseen yhteisön kilpailuun osallistumisen muodosta riippumatta. - Muutos N:o 20 Tämän muutoksen sisältö on otettu 6 artiklaan, jossa esitetään valintaperusteet (mukaan lukien ympäristölle koituvat seuraukset). - Muutos N:o 24 Parlamentin ehdotukset kilpailuun osallistumista koskevien hakemusten esitystavasta on otettu 8 artiklaan. - Muutos N:o 25 Yhteisen kannan teksti (9 artilaan 1 kohdan a alakohta) edellyttää mahdollisen taloudellisen toimintakyvyn analysoimista ja taloudellisen kannattavuustutkimuksen tekemistä parlamentin toivomuksen mukaisesti 129 c artiklassa käytetyn kielen mukaisesti. Täsmennys, jonka mukaan sana »tutkimus« käsittää myös alustavat tutkimukset ja tekniset tukitoimenpiteet, on 5 artiklan 1 kohdan a alakohdassa. - Muutos N:o 27 Tämän muutoksen olennainen tarkoitus on tarkentaa eräitä taloudellisia säännöksiä (luottositoumusten myöntäminen, maksujen suorittaminen, ensimmäisen ennakon rajoittaminen, monivuotinen rahoitus, jne.) ja se on otettu 11 artiklan 3, 4 ja 5 alakohtaan. - Muutos N:o 28 Komission ja jäsenvaltioiden välisen yhteistyön lujittaminen rahoitusvalvonnan osalta on kokonaisuudessaan otettu 12 artiklan 5 ja 7 kohtaan. B. POISTETUT MUUTOKSET Neuvosto ei ole ottanut huomioon seuraavia muutoksia. Luettelossa 1 mainittuja muutoksia ei ole otettu komission muutettuun ehdotukseen. Luettelossa 2 mainitut komissio on hyväksynyt. 1 - Muutos N:o 19 Parlamentin toivomus etusijan antamisesta rakennerahastotukeen oikeutetuille alueille ei täyttänyt 129 b artiklan 1 kohdassa edellytettyä tavoitteiden monimuotoisuutta. - Muutos N:o 17 Sopimuksen verkkoja koskevat määräykset eivät sisällä valitusmahdollisuutta hankkeiden yhteisrahoitusta koskevan yhteisön luotonannon osalta. - Muutos N:o 22 Teknisen perusteen »teletoimintaverkkojen ja liikenneverkkojen yhdistäminen« käyttöön ottaminen ei kuulu horinsontaaliseen, kaikkiin verkkoihin sovellettavaan asetukseen. - Muutos N:o 30 Neuvosto ei pidä neuvoa-antavan komitean perustamista tässä yhteydessä tarpeellisena (menettely I). Itse asiassa, - yhteisön toiminta on toissijaista jäsenvaltioiden toimintaan verrattuna (129 c artiklan 1 kohta), - yhteistä etua koskeviin hankkeisiin on saatava asianomaisen jäsenvaltion hyväksyminen (129 d artiklan 2 alakohta). 2 - Muutos N:o 1 Neuvosto pitää tätä muutosta tarpeettomana. - Muutokset N:o 12, N:o 23 ja N:o 31 Neuvosto ei pitänyt tarpeellisena mennä pidemmälle viitauksessa yhdenmukaisuuteen yhteisön politiikan kanssa. Viittaus yhteisön politiikan aloihin (teletoiminta, energia) ei näytä toivottavalta, koska sillä ei tässä vaihessa ole oikeudellista perustaa Sopimuksessa. - Muutos N:o 21 Korkeaa turvallisuustasoa koskeva tekninen peruste ei kuulu horisontaaliseen asetukseen. Vaikutukset ympäristöön otetaan huomioon 6 artiklan 3 kohdan viimeisessä luetelmakohdassa. - Muutos N:o 26 Hakemuksen vastaanottamisen ja kilpailupäätöksen ja sen julkaisemisen Euroopan yhteisöjen virallisessa lehdessä välisen kuuden kuukauden määräajan käyttöön ottaminen asetuksessa ei ole toivottava määräajan liian joustamattomuuden johdosta. Komission tekemien päätösten julkistamista koskevan säännön puuttuminen ei kuitenkaan rajoita yhteisön hankintoja koskevien sääntöjen soveltamista.